Diari Oficial de la Generalitat Valenciana


Sumari del DOGV 4953, del 24-02-2005 (2005/1271)

RESOLUCIÓ de 17 de gener de 2005, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza i renova l'autorització a l'empresa Marsan Ingenieros, SL, per a actuar com a organisme de control.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/1271


Data del document
:   17-01-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * tècnica de la construcció
    * empresa privada

RESOLUCIÓ de 17 de gener de 2005, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza i renova l'autorització a l'empresa Marsan Ingenieros, SL, per a actuar com a organisme de control. [2005/Q1271]
  
Vista la sol·licitud presentada per José Luis Martínez Martínez, en nom i representació de Marsan Ingenieros, SL, amb domicili social al carrer de Guglielmo Marconi, 15, Parc Tecnològic, 46854 Paterna (València), per a l'autorització d'actuació com a organisme de control conforme a la revisió 5 de l'annex tècnic de l'acreditació número 45/EI079, en el qual s'han ampliat els documents normatius associats als camps d'actuació aparells d'elevació i instal·lacions de gas, sense existir modificacions quant als camps en què Marsan Ingenieros està acreditada com a entitat d'inspecció i autoritzada com a organismes de control.
  
Vista la Llei d'Indústria 21/1992 de 16 de juliol (Boletín Oficial el Estado de 23 de juliol de 1992).
  
Vist el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (Boletín Oficial del Estado de 6 de febrer de 1996).
  
Vista la Resolució de 3 de maig de 2001, de la Direcció General d'Indústria i Energia de la Conselleria d'Indústria i Comerç, per la qual s'autoritza a l'empresa Marsan Ingenieros, SL, la seua actuació com a organisme de control en els àmbits reglamentaris d'instal·lacions elèctriques, elements i instal·lacions d'aparells d'elevació i manutenció i instal·lacions i aparells per a combustibles gasosos, limitant les actuacions reglamentàries definides a l'abast normatiu especificat en el document d'acreditació número 45/EI079, de data 20 d'abril de 2001, i el seu annex tècnic rev. 1, emés per l'Entitat Nacional d'Acreditació.
  
Vista la Resolució de 25 de febrer de 2002, de la Direcció General d'Indústria i Energia de la Conselleria d'Innovació i Competitivitat, per la qual s'actualitza i renova l'autorització a l'empresa Marsan Ingenieros, SL, per a actuar com a organisme de control en els àmbits reglamentaris d'instal·lacions i aparells a pressió, instal·lacions elèctriques, instal·lacions i aparells per a combustibles gasosos, elements i instal·lacions d'aparells d'elevació i manutenció, instal·lacions de calefacció i aigua calenta sanitària i instal·lacions interiors de subministrament d'aigua, limitant les actuacions reglamentàries definides a l'abast normatiu especificat en el document d'acreditació número 45/EI079 de data 20 d'abril de 2001 i el seu annex tècnic rev. 2, emés per l'Entitat Nacional d'Acreditació.
  
Vista la Resolució de 28 de novembre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'actualitza i renova l'autorització a l'empresa Marsan Ingenieros, SL, per a actuar com a organisme de control en els àmbits reglamentaris de construcció de màquines amb risc, elements i instal·lacions d'aparells d'elevació i manutenció, instal·lacions de calefacció i aigua calenta sanitària, instal·lacions elèctriques, instal·lacions interiors de subministrament d'aigua, instal·lacions i aparells a pressió i instal·lacions i aparells per a combustibles gasosos, limitant les actuacions reglamentàries definides a l'abast normatiu especificat en el document d'acreditació número 45/EI079, de data 20 d'abril de 2001 i el seu annex tècnic rev. 3, emés per l'Entitat Nacional d'Acreditació.
  
Vista la Resolució de 4 de novembre de 2004, de la Direcció General de Seguretat Industrial i Consum de la Conselleria d'Empresa, Universitat i Ciència, per la qual s'actualitza i renova l'autorització a l'empresa Marsan Ingenieros, SL, per a actuar com a organisme de control en els àmbits reglamentaris de construcció de màquines amb risc, elements i instal·lacions d'aparells d'elevació i manutenció, instal·lacions d'emmagatzemament de productes químics, instal·lacions de calefacció i aigua calenta sanitària, instal·lacions elèctriques, instal·lacions frigorífiques, instal·lacions interiors de subministrament d'aigua, instal·lacions petrolíferes, instal·lacions i aparells a pressió, instal·lacions i aparells per a combustibles gasosos i vehicles i contenidors, limitant les actuacions reglamentàries definides a l'abast normatiu especificat en el document d'acreditació número 45/EI079, de data 20 d'abril de 2001, i el seu annex tècnic rev. 4, emés per l'Entitat Nacional d'Acreditació.
  
Vista l'acreditació núm. 45/EI079 de data 20 d'abril de 2001, atorgada per l'Entitat Nacional d'Acreditació a l'empresa Marsan Ingenieros, SL, segons els criteris arreplegats en la norma UNE-EN 45634:1995, per a les activitats d'inspecció definides en el seu annex tècnic rev. 5, de data 29 de novembre de 2004.
  
Vist que l'empresa ha presentat la documentació exigida en el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, i en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i l'Orde de 22 de juny de 2001, de la Conselleria d'Indústria i Comerç, per la qual desplega el Decret 54/2001.
  
Atés que en la documentació presentada s'acredita que l'empresa complix amb les exigències generals establides en el Reial Decret 2.200/1995, per a la seua actuació en els àmbits reglamentaris per als quals se sol·licita autorització d'actuació com a organisme de control.
  
Esta Direcció General, ha resolt:
  
Primer
  
Actualitzar i renovar l'autorització atorgada a l'empresa Marsan Ingenieros, SL, per a actuar com a organisme de control en els àmbits reglamentaris de construcció de màquines amb risc, elements i instal·lacions d'aparells d'elevació i manutenció, instal·lacions d'emmagatzemament de productes químics, instal·lacions de calefacció, climatització i aigua calenta sanitària, instal·lacions elèctriques, instal·lacions frigorífiques, instal·lacions interiors de subministrament d'aigua, instal·lacions petrolíferes, instal·lacions i aparells a pressió, instal·lacions i aparells per a combustibles gasosos i vehicles i contenidors destinats al transport de mercaderies, i limitar la present autorització a les actuacions reglamentàries definides en l'abast normatiu especificat en l'annex tècnic rev. 5, de data 29 de novembre de 2005, del document d'acreditació número 45/EI079, emés per l'Entitat Nacional d'Acreditació.
  
Segon
  
La present resolució, mantindrà la seua vigència, mentre estiga en vigor l'acreditació núm. 45/EI079, de data 20 d'abril de 2001, i el seu annex tècnic rev. 5, emesa per l'Entitat Nacional d'Acreditació, i podrà a més ser suspesa o revocada en els casos previstos en la legislació vigent.
  
Tercer
  
Marsan Ingenieros, SL, queda autoritzada per a actuar en els àmbits reglamentaris i amb les limitacions expressades en els punts primer i segon en tot el territori nacional, i en qualsevol cas, per a actuar en qualsevol altra comunitat autònoma haurà d'ajustar les seues actuacions a allò que s'ha especificat en la Llei d'Indústria 21/1992, de 16 de juliol i el Reial Decret 2.200/1995, de 23 de desembre. Addicionalment i per a l'actuació en els camps reglamentaris autoritzats dins de l'àmbit territorial de la Comunitat Valenciana, esta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i l'Orde de 22 de juny de 2001, de la Conselleria d'Indústria i Comerç, per la que desenvolupa el Decret 54/2001 o els que puguen ser establits per la Conselleria d'Indústria, Comerç i Turisme d'esta comunitat autònoma.
  
Quart
  
Qualsevol variació de les condicions o requisits acreditats, que han servit de base per a dictar la present resolució, hauran de comunicar-se l'endemà de produir-se a esta Direcció General de Seguretat Industrial i Consum.
  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Empresa de la Conselleria d'Empresa, Universitat i Ciència en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de l'Administracions Públiques i del Procediment Administratiu Comú.